Horari d’estiu per als centres socials de Burjassot
2025-07-24

Els centres socials de Burjassot, coordinats des de la Regidoria de Majors de l’Ajuntament, dirigida per Mª Ángeles Navarro, adaptaran els seus horaris a l’època estival, concretament durant els mesos de juliol i agost. D’una banda, els centres romandran tancats per al desenvolupament d’activitats de les juntes directives però mantindran oberts els seus serveis de cafeteria i/o perruqueria per a poder donar servici a la ciutadania.

El Centre Social de Tierno Galván tindrà la cafeteria oberta al juliol, de dimarts a diumenge de 9.00 a 14.00 hores i de 16.00 a 19.00 hores i a l’agost, també de dimarts a diumenge però en horari de 9.00 a 14.00 hores i de 16.00 a 20.00 hores. Per part seua, el servei de perruqueria obrirà al juliol de dimarts a divendres de 9.00 a 13.00 hores i de 16.00 a 19.00 hores. A l’agost només obrirà als matins, de 9.00 a 13.00 hores els dimarts i dimecres del dia 1 al dia 18 ja que tancarà per vacacions del 19 al 31 d’agost.

En el cas del Centre Social Vila del Pilar, la perruqueria donarà servei dijous, divendres i dissabte de 8.00 a 14.00 hores els mesos de juliol i agost mentres que la cafeteria estarà tancada del 30 de juny al 31 de juliol, tornant a l’agost a l’horari habitual.

La perruqueria del Centre Social La Granja donarà servei durant els mesos de juliol i agost els dimecres, dijous i divendres de 9.00 a 14.00 hores. Per part seua, la cafeteria tindrà horari de 7.00 a 15.00 hores de l’1 al 17 d’agost, i tancarà per vacances del 18 al 31 d’agost.

Per part seua, el Centre Social Bailèn mantindrà oberta la perruqueria de l’1 al 14 d’agost, de 9.00 a 13.30 hores, de dimarts a dissabte i tindrà les seues vacances del 18 d’agost al 2 de setembre. La cafeteria obrirà de l’1 al 14 d’agost de 9.00 a 13.30 hores, i tancarà per vacances del 18 al 31 d’agost.

El Centre Social Isaac Peral tindrà tancada la cafeteria del 4 al 31 d’agost.